Aarhuus Stifts-Tidende, 1831-06-03
Nyheder fra Udlandet. Polakkernes Frihedskamp. Efter at begge de fjendtlige Hære nu en Tidlang have holdt hverandre i Schach, har den polske Overgeneral udført et nyt dristigt Foretagende, som at alle Kyndige holdes for at være et Mesterstykke i Strategien: han har nemlig ved en velberegnet og heldig Maneuvre ført Krigen over paa det russiske Gebeet, nemlig midt ind i de gammelpolske, for en Deel allerede insurgerede Provindser. Han havde givet den tapre General Uminsk i Overkommanden af sin høire Fløi, og medens han ved denne havde sikret sig for ethvert Angrefaf Feltm. Diebitsch, havde han mellem begge Hovedarmeerne faaet General Lubineski saaledes skud frem til Nurfloden at han ligeledes var sikret baade i Ny- og Flanke, hvorpaa han endelig selv var rykket frem med 60,000 Mand, deels for at understøtte de insurgerede Provindser, og deels for at tvinge sin Fiende til at forlade Polen. Og det synes som det vil lykkes! De russiske Gardetropper trække sig allevegne tilbage Det polske Hovedqvarteer var allerede nogle Mile over Kongerigets Grændser. Denne Polakkernes hurtige og uventede Maneuvre volder Russerne et uhyre Tab. Hvert Øieblik faldt Fourgons, Bagage og Forraad af alle Slags i Polakkernes Hænder. Mellem Ostrolenka og Lom har der staaet et blodigt Slag, begge Byerne ere blevne erobrede af Polakkerne, den sidste med Storm. Ostrolenka blev forsvaret af den hele Sackenske Armeekorps, men da det ikke kunde udholde Polakkernes Angreb, forlod det Staden, som derpaa strax (18de Mai) blev taget i Besiddelse af den polske General Dem binski. J det Russerne marscherede bort derfra havde traad de ødelagt Broen over Narew, men desuagtet styrtede sig en heel polsk Jnf. Bataillon i Floden og svømmede derover, at forfølge Fjenden. J Lomza toge Polakkerne 3000 Russer fangne. J Ostrolenka fandt hine Tappre en heel Deel Magaziner, adskillige Fartøier med Proviant, samt 3000 Tdr. Salt, og en overmaade kostbar Eqvipage, tilhørende Kommandeuren for den russiske Garde, General Bystrøm. Ved denne, af Russerne befæstede Stads Erobring, er den Udvei nu ogsaa spærret for Russerne: at faae Tilførseler fra Preussen. Under en uophørlig Kamp gik Polakkerne seierrige fremad paa deres Marsch til Litthauen, Feltmarskal Diebitsch havde ligeledes sat sig Bevægelse, og var Natten til den 21de ved Granna begyndt at gaae over Bugfloden. Russerne trække sig paa alle Kanter tilbage. Den 23de Mai var General Uminski rykket ind i Siedle, og en Deel af hans Kavallerie forfulgte Fjenden paa Landeveien til Miedzyrzec. Ved Ciechanowies forefaldt der en Træfning, som kostede mange Folk paa begge Sider. General Lubiensk havde her med sine Chasseurer sprængt, en heel Jnfanterie=Carree af den russiske Garde og slaget et Sappeurregiment paa Flugten. Den 21de om Aftenen erobrede General Skryvnetzkiselv, efter er blodigt Slag, Staden Tykoczin med Storm. De russiske Gardetropper havde forsvaret denne Position til det Yderste. Blandt det erobrede Bytte nævnes ogsaa Storfyrst Michaels Bagage og en Krigskasse med 400,000 Rubler. Storfyrsten havde, med Gardens Hovedkorps, trukket sig tilbage til Bialystok. Ved Menzenin søgte Arriergaarden at gjøre Modstand, men sprængtes. Cesarewitsch Constantin havde forladt Bialpstok og begivet sig til Grodne. Et russisk Korps paa nogle tusinde Mand, under General Sackens Kommando, er bleven afskjaaret fra Gardekorpset, og trækker sig, forfulgt af General Sierakowski, indi det Augustowiske. Rygterne vedblive at forsikre, at Lirthauerne have, under et skrækkeligt Blodbad, indtaget Willna, og at Opstanden her skal være saa almindelig, at Diebitsch staaer Fare for at blive heel afskaaren. Man er derfor yderlig spændt paa enhver Bevægelse fra begge Sider. Paa Børsen i Berlin, hvor de russiske Stats, apirer falde Dag for Dag, fortalte man, at der nu ogsaa var udbrudt en farlig Opstand i Volhyniens sumpige og moradsige Districter Komet, Rowno, Owruc a. som er næsten umulig at dæmpe, da man ikke kan komme Jnsurgenterne nær. Endvidere fortaltes, at General Roths Armeekorps havde selv gjort fælleds Sag med Oprørerne i Podolien. Efter at Feltm. Diebersch var gaaet over Bug floden, vendte han sig med sin hele Styrke mod det ham nærmest staaende polske Korps under General Lubienski, og omringede det ved Nattetid med sine, hiint langt overlegne Kolonner. Den russiske General Neidhardt opfordrede Lubienski til at overgive sig, da alle Veiene vare ham afskjaarne ved Overmagten. Men Generalen svarte, at for de polske Bajonetter stode alle Veie aabne, hvorpaa han kommanderede til Angreb, og slog sig igjennem, saa han snart igjen stod i Forbindelse med Hovedarmeen. Ved Tykoczin havde Polakkernes Angreb været saa voldsomt, at Russerne ikke fik Tid til at ødelæg ge Broerne, hvisaarsag den polske Avantgarde ogsaa strax efter gik over Narewfloden og ind paa russisk Gebeet. Med stor Berømmelse omtales ved denne Leilighed den franske Oberst Langermann, som, da hans Hest blev skudt under ham, tilfods anførte en Bataillon som stormede ind paa Fjenden med fældet Bajonet. - Mellem Ciechanowier og Surez stødte Polakkerne paa nogle Afdelinger af Diebitschs Armeekorps, som i største Jil trak sig bort igjen fra Bunfloden og henimod Bialystok, for der at forene sig med Gardekorpset. Man haabede, at Skrzyntzki nok ogsaa vilde forhindre dette. Rygterne Fortalte allerede: at han var rykket ind i Bialystok. Endvidere fortælles, at Polakkerne havde i Tykoczin forefundet en Artilleripark af 100 Kanoner, som Russerne, af Mangel paa Forspænd, ikke havde kunnet føre med sig. Det Rüdigerske Korps havde allerede den 17de Mai trukket sig over paa den anden Side af Bug. De officielle Beretninger fra den polske Generallissimus gaae indtil Tykoczins Erobring; hans sidste Rapport var dateret fra Landsbyen Gammel-Modzella, mellem Ostrolenka og Bialystok, den 23de Mai. Alle Efterretninger forsikre, at Opstanden har udbredt sig langt ind i Ukraine.